ຫຼາຍສິບຄົນ ເສຍຊີວິດ ໃນການປະທະກັນ ຢູ່ຊີເຣຍ (ສະໄລດ໌)
​ຫລາຍ​ສິບ​ຄົນ ​ເສຍຊິວິດ ໃນການປະທະກັນລະຫວ່າງ ພວກກະບົດ ແລະທະຫານລັດຖະບານຊີເຣຍ ໃນວັນຈັນວານນີ້.
ນັກເຄື່ອນໄຫວຊີເຣຍ ກ່າວວ່າ ການປະທະກັນລະຫວ່າງ ທະຫານ ລັດຖະບານ ແລະກໍາລັງຂອງພວກກະບົດ ໄດ້ສັງຫານຫລາຍສິບ ຄົນ ໃນວັນຈັນວານນີ້ ຊຶ່ງໄດ້ເນັ້ນໃຫ້ເຫັນ ຢູ່ໃນລາຍງານສະບັບ ໃໝ່ຂອງ ສະຫະປະຊາຊາດ ທີ່ຕິຕຽນທັງສອງຝ່າຍ ໃນການເພີ້ມ ທະວີຈໍານວນການໂຈມຕີຕໍ່ພົນລະເຮືອນ ຫ້ອງການສັງເກດການສິດທິມະນຸດໃນຊີເຣຍ ລາຍງານວ່າ ການປະທະກັນສ່ວນໃຫຍ່ ເກີດຂື້ນທີ່ພາກເໜືອ ແຕ່ລາຍງານກ່ຽວກັບສັງຫານ ແມ່ນມາຈາກທັງສອງພາກ ຄືທັງພາກເໜືອ ແລະພາກໃຕ້ຂອງຊີເຣຍ ໃນຂະນະທີ່ການກ່າວອ້າງ ໂດຍກຸ່ມສິ້ງຊອມສິດທິມະນຸດທີ່ມີຫ້ອງການຕັ້ງຢູ່ອັງ ກິດບໍ່ສາມາໄດ້ຮັບການຢືນຢັນຈາກອົງການຂ່າວອິດສະຫຼະໄດ້ ແຕ່ບັນດາຜູ້ສືບ ສວນຂອງອົງການສະຫະປະຊາຊາດ ກໍໄດ້ກ່າວວ່າ ເຂົາເຈົ້າໄດ້ບັນທຶກການກໍ່ຄວາມຮຸນແຮງຕໍ່ພົນລະເຮືອນທີ່ມີເພີ້ມຂຶ້ນ ໃນບັນຫາຂັດແຍ້ງທີ່ດຳເນີນມາເປັນເວ ລາ 18 ເດືອນ ລະຫວ່າງກໍາລັງຂອງປະທານາທິບໍດີ Bashar al-Assad ແລະຝ່າຍຕົງກັນຂ້າມ ທ່ານ Paulo Pinheiro ປະທານ ທີ່ເປັນຄົນຊາວບຣາຊີນ ຊຶ່ງເປັນຜູ້ນໍາພາຄະນະກໍາມະການສືບສວນ ໄດ້ກ່າວຕໍ່ສະພາສິດທິມະນຸດຂອງອົງການສະຫະປະຊາຊາດ ທີນະຄອນເຈນີວາວ່າ “ການລະເມີດສິດທິມະນຸດຢ່າງຮ້າຍແຮງ” ແມ່ນເກີດຂຶ້ນເລື້ອຍໆ ທີ່ທີມງານຂອງທ່ານບໍ່ສາມາດສືບສວນໄດ້ທັງໝົດ ລາຍງານຂອງຄະນະກໍາມະການຊຶ່ງສຳເລັດເສັດສິ້ນໃນເດືອນແລ້ວນີ້ ກ່າວວ່າ ໃນຂະນະທີ່ທັງຝ່າຍລັດຖະບານ ແລະກໍາລັງຕໍ່ຕ້ານ ໄດ້ພາກັນກໍ່ອາຊະຍາກຳ ສົງຄາມຂຶ້ນ ແຕ່ການລ່ວງລະເມີດຂອງກໍາລັງຝ່າຍຄ້ານ ບໍ່ໄດ້ມີ “ນໍ້າໜັກ, ຄວາມຮ້າຍແຮງ ແລະຂອບເຂດ” ຂອງການລ່ວງລະເມີດທີ່ໄດ້ດຳເນີນໂດຍ ຝ່າຍລັດຖະບານ